Vyhodnotenie medzirezortného pripomienkového konania

Spôsob pripomienkového konania: skrátený (v termíne od  27. 6. 2002 do 8. 7. 2002) 

Zoznam oslovených subjektov: 

1.	Podpredseda vlády SR pre ekonomiku,
2.	Podpredseda vlády SR pre legislatívu,
3.	Podpredseda vlády SR pre európsku integráciu,
4.	Podpredseda vlády SR pre ľudské a menšinové práva a regionálny rozvoj,
5.	Ministerstvo dopravy, pôšt a telekomunikácií SR, 
6.	Ministerstvo zahraničných vecí SR, 
7.	Ministerstvo vnútra SR, 
8.	Ministerstvo hospodárstva SR, 
9.	Ministerstvo financií SR, 
10.	Ministerstvo kultúry SR, 
11.	Ministerstvo pre správu a privatizáciu národného majetku SR, 
12.	Ministerstvo školstva SR, 
13.	Ministerstvo zdravotníctva SR, 
14.	Ministerstvo výstavby a regionálneho rozvoja  SR, 
15.	Ministerstvo spravodlivosti SR, 
16.	Ministerstvo práce, sociálnych vecí a rodiny SR, 
17.	Ministerstvo pôdohospodárstva SR, 
18.	Ministerstvo životného prostredia SR, 
19.	Protimonopolný úrad SR, 
20.	Najvyšší kontrolný úrad SR, 
21.	Úrad geodézie, kartografie a katastra SR, 
22.	Úrad priemyselného vlastníctva SR, 
23.	Úrad pre normalizáciu, metrológiu a skúšobníctvo SR,  
24.	Správa štátnych hmotných rezerv SR, 
25.	Štatistický úrad SR, 
26.	Úrad jadrového dozoru SR, 
27.	Úrad pre verejné obstarávanie, 
28.	Úrad pre štátnu službu, 
29.	Národný bezpečnostný úrad, 
30.	Generálna prokuratúra SR, 
31.	Národná banka Slovenska, 
32.	Najvyšší súd SR, 
33.	Úrad vlády SR, sekcia obrany a bezpečnosti, 
34.	Zväz vojakov Armády SR, 
35.	Združenie miest a obcí Slovenska, 
36.	Úrad vlády SR, Inštitút pre aproximáciu práva, 
37.	Konfederácia odborových zväzov SR, 
38.	Asociácia zamestnávateľských zväzov a združení SR, 
39.	Rada hospodárskej a sociálnej dohody, 
40.	Vojenská kancelária prezidenta SR, 
41.	Združenie obranného priemyslu SR, 
42.	Odborový zväz civilných zamestnancov Armády SR, 
43.	Slovenský zväz protifašistických bojovníkov, 
44.	Slovenský letecký zväz gen. M. R. Štefánika, 
45.	Asociácia slovenských vojakov, 
46.	Zväz vojenskej mládeže Slovenskej republiky, 
47.	Združenie žien v Armáde Slovenskej republiky, 
48.	Klub vojenských výsadkárov SR. 

Počet oslovených subjektov: 48
Zaslali do stanoveného termínu: 35
Zaslali po termíne: -
Vôbec nezaslali: 12
Subjekty, ktoré nemali pripomienky: podpredseda vlády SR pre legislatívu, podpredseda vlády SR pre európsku integráciu, podpredseda vlády SR pre ľudské a menšinové práva a regionálny rozvoj, Ministerstvo kultúry SR, Ministerstvo školstva SR, Ministerstvo zdravotníctva SR, Ministerstvo výstavby a regionálneho rozvoja SR, Protimonopolný úrad SR, Najvyšší kontrolný úrad SR, Úrad geodézie, kartografie a katastra SR, Úrad priemyselného vlastníctva SR, Správa štátnych hmotných rezerv SR, Štatistický úrad SR, Úrad jadrového dozoru, Úrad pre verejné obstarávanie, Úrad pre štátnu službu, Národný bezpečnostný úrad, Generálna prokuratúra SR, Vojenská kancelária prezidenta SR, Odborový zväz civilných zamestnancov Armády SR, Slovenský zväz protifašistických bojovníkov. 

Počet vznesených pripomienok: 100
Počet akceptovaných: 33
Počet neakceptovaných: 22, z toho počet zásadných: 3

Rozporové konanie: s MH SR
Počet odstránených zásadných pripomienok: 20
Počet neodstránených zásadných pripomienok: -

Subj.	Pripomienka	Typ	Vyh.	                                     Spôsob hodnotenia	
MH SR	Predkladacia správa tretí odsek zhora v poslednej vete sa uvádza, „úprava ktorej je v súčasnosti už nevyhovujúca“. Z tejto vety nevyplýva, čo je v súčasnosti nevyhovujúce. Ak systém overovania kvality dodávok a služieb, tak v čom. Navrhujeme doplniť. 	Z	A	Text zmenený. 	
	Dôvodová správa uvádza, že navrhovaný zákon nebude mať dopady v oblasti podnikateľskej sféry. Podľa nášho názoru po zrušení Vojenského úradu kvality podnikateľská sféra v prípade exportu vojenského materiálu a po splnení požiadaviek zákona č. 179/1998 Z. z. o obchodovaní s vojenským materiálom nebude mať možnosť zabezpečiť kontrolu kvality a jej potvrdenie, ak to zahraničný zákazník bude vyžadovať. Predmetný návrh zákona vymedzuje činnosti len pre overovanie kvality dodávok a služieb určených na zabezpečenie obrany štátu. Ak má predkladaný zákon nahradiť doterajší systém overovania kvality u výrobkov špeciálnej techniky, tak by mal túto činnosť obsiahnuť v novom návrhu komplexne.	Z	A	Dôvodová správa upravená. Návrh zákona bude mať priaznivý dopad na podnikateľskú sféru. Zákon po úprave umožňuje kontrolu kvality výrobkov a služieb určených pre účely obrany aj v oblasti podnikateľskej na základe žiadosti odberateľa, ktorý má uzavretú zmluvu s dodávateľom produktu, s výrobcom výrobku určeného na účely obrany alebo s poskytovateľom služby určenej na účely obrany. 

	Dôvodovú správu požadujeme doplniť, ako je riešený systém overovania kvality dodávok a služieb v štátoch NATO (nie v novoprijatých). Ako sa navrhovaný systém odlišuje od systému zavedeného v štátoch aliancie a aké sú prednosti navrhovaného systému voči ich systému overovania kvality dodávok a služieb? Ako je to zákonne upravené v prípade zabezpečovania pre dodávok obranu štátu a vo vzťahu k podnikateľskej sfére?	Z	Č	Rozpor odstránený na rokovaní na MH SR. 
Dôvodová správa doplnená  o všeobecnejšie porovnanie. (Dôvodová správa by nemala byť štúdiou riešenia overovania kvality v členských štátoch NATO.) 
	
	V §1 materiálu žiadame doplniť " overovanie kvality v organizáciách", tak aby bola splnená pripomienka uvedená v bode č.2 našich pripomienok.	Z	A	Z vecného hľadiska súhlasíme, ale slovo organizácia nie je zaužívaná vo vzťahu k podnikateľským subjektom, preto boli doplnené slová právnickými osobami a fyzickými osobami, ktoré sú podnikateľmi. Tieto slová boli systematicky začlenené do príslušných ustanovení. Z návrhu zákona po úprave vyplýva, že overovanie kvality sa nevykonáva len pre potreby obrany štátu (Slovenskej republiky). 	
	V §4 ods.3 predposledná veta za slovo "zverejňuje" navrhujeme doplniť "len". Podľa návrhu by boli dokumenty zverejňované v oboch vestníkoch.	Z	N	Na základe vysvetlenia MH SR netrvá na pripomienke. 	
	V §4 ods. 4 požadujeme doplniť slovo " prehodnocuje". Vychádzame z toho, že  platnosť štandardizačných dokumentov sa z pohľadu Ozbrojených síl SR musí prehodnocovať najmenej raz za tri roky ( tak ako to je v NATO). Výsledkom prehodnotenia by mali byť návrhy na zachovanie, zrušenie, doplnenie a zmenu štandardu.	Z	Č	Rozpor odstránený dohodou. Podnet na prehodnotenie platného obranného štandardu môže podať navrhovateľ - § 7. Úrad rozhodne o predloženom podnete. Prehodnocovanie obranných štandardov je doplnené do § 9 ods. 12 a 13 návrhu zákona v súlade s postupmi na spracovanie, prípravu, tvorbu a aktualizáciu štandardizačných dokumentov platných v NATO. Na postup pri prehodnocovaní obranných štandardov sa vzťahujú odseky 1 až 11 primerane.	

	K § 8:Tvorba obranných štandardov by mala začať, keď sa zistí nedostatok v interoperabilite-špecifikáciou potreby štandardu. V závislosti od toho kto formuluje potrebu štandardu by mali nasledovať postupy:
a)	problém načrtnú Ozbrojené sily SR, príslušný odborný útvar formou požiadaviek na vojenskú štandardizáciu v procese obranného plánovania.
b)	na základe návrhu ministerstiev, alebo organizácií formou oznámenia štandardizačných potrieb a nedostatku.
Po tomto kroku zabezpečí odborný útvar úradu sformulovanie štandardizačného návrhu.
V oblasti štandardizácie zastávame názor, že predkladaný materiál by mal obsahovať postupy pri vypracovávaní štandardizačných dokumentov podľa toho kto formuluje potrebu, tak ako to je pri tvorbe štandardov v aliancií. Predkladaný materiál však obsahuje iba jeden spôsob tvorby štandardov, t.j. keď predkladateľ vypracuje návrh štandardizačného dokumentu  na vlastné náklady.
Ako to bude v prípade, že potrebu štandardizačného dokumentu budú definovať jednotlivé druhy ozbrojených síl SR?	Z	A	Ustanovenie bolo preformulované tak, aby bola možnosť úradu, ako aj ozbrojených síl Slovenskej republiky a ministerstva navrhnúť tvorbu obranného štandardu.  Text nezužuje otázku tvorby nového štandardu iba na jednu oblasť – nedostatok v interoperabilite, ak problém načrtnú ozbrojené sily SR, ako to navrhuje pripomienkujúci.  

	
	§ 5 ods. 8 navrhujeme celý upraviť. Predsa nebude úrad regulovať trh, t.j. určovať to či výrobok má alebo nemá používateľa. Predkladateľ týmto návrhom nemal (alebo mal) zámer vyradiť výrobok z kodifikačného systému, ak tento nemá výrobcu?	Z	N	Rozpor odstránený dohodou. Podľa zásad kodifikačného systému NATO, ak výrobok nemá používateľa v žiadnej armáde členských štátov aliancie, je vyradený z kodifikačného systému. To, že výrobok má výrobcu v tomto prípade nie je rozhodujúce. Komu však výrobca dodá výrobok, keď ho žiadny používateľ nepoužíva? Používateľ je pritom definovaný v § 2. Text bol systematicky presunutý do tretej časti. 	
	V §5 ods. 10 a §10 nemožno posúdiť význam a ručenie agentúry. 	Z	 Č                                                                                                                                                                                                                                                                                                                                                                                                                                                                                                                                                       	Rozpor odstránený dohodou. Text bol upresnený. Význam agentúry vyplýva z textu návrhu zákona. Text úpravy postavenia agentúry bol systematicky presunutý do tretej časti. Pripomienka k ručeniu agentúry je nezrozumiteľná. Nie je možné posúdiť, o aké ručenie pripomienkujúcemu ide. (Ak sa ručenie úradu týka ochrany údajov, tak v kodifikačnom systéme je výhodou mať prehľad o výrobcoch, dodávateľoch a používateľoch ako aj o údajoch výrobkov, ktoré výrobca (dodávateľ) zverejní. To umožňuje ekonomicky efektívne obstarávanie pre odberateľov a pre dodávateľov možnosť umiestnenia na trhu. ) 	
	V § 5 a §14 nie je zmienka o zodpovednosti za vykonávanie kontrol kvality. Vzniká tu dojem, že úrad čosi organizuje a eviduje smerom k NATO.	Z	N	Ministerstvo hospodárstva SR po vysvetlení netrvá na pripomienke. Činnosť úradu  v oblasti štátneho overovania kvality je jednoznačne definovaná v § 6 návrhu zákona, ako aj § 15 ods. 1. Na plnení úloh úradu sa môže  podieľať aj zástupca na štátne overovanie kvality definovaný v zákone. Úrad má zodpovednosť pri výkone auditu kvality, ako aj dozoru nad kvalitou, vydáva certifikáty a pod. § 5 upravoval a aj upravuje oblasť kodifikácie. 	
	V §13 ods.4 písm. a) definuje povinnosť žiadateľa avšak v ods. 5 v poslednej vete je uvedené, že " analýzu rizík výrobku alebo služieb spracováva úrad". Podľa nášho názoru je to protirečivé vyjadrenie. Nemôžeme taxatívne vyžadovať výsledok analýzy rizík a na druhej strany vykonávať analýzu rizík.	Z	A	Pri predložení žiadosti o štátne overovanie kvality na obranné účely sa podľa systému zavedeného v členských štátoch NATO vyžaduje, aby predkladateľ žiadosti definoval jemu známe riziká produktu z pohľadu podmienok pri operačnom použití alebo na základe skúseností z predchádzajúceho použitia. Úlohou príslušného národného úradu, ktorý poskytuje službu štátneho overovania kvality  je definovať riziko produktu vo vzťahu k zmluvnému dodávateľovi. 
Znenie upravené. Pripomienka bola akceptovaná. 	
	V §13 ods.6 je zaujímavé, že proti rozhodnutiu akéhosi úradu nie je možné podať opravný prostriedok.	Z	Č	Rozpor odstránený dohodou. Nejedná sa o akýsi úrad, jeho právne postavenie vymedzuje zákon. § 15 ods. 5 upravuje, kedy nastane prípad zamietnutia žiadosti, pričom dôvody zamietnutia uvedie úrad v rozhodnutí. K tejto skutočnosti je definovaná aj nemožnosť podať opravný prostriedok. V prípade, že bude opakovane predložená žiadosť na štátne overovanie kvality s požadovanými náležitosťami, tak bude predmetom opakovaného posúdenia.   
Proti rozhodnutiu podľa odseku 5 nie je možné podať opravný prostriedok v správnom konaní. Odberateľ má právo podať novú žiadosť o štátne overenie kvality toho istého produktu v prípade odstránenia nedostatkov, pre ktoré bola žiadosť zamietnutá. 
      I keď podanie opätovnej žiadosti nie je opravným prostriedkov v pravom zmysle, táto formulácia umožní žiadateľovi znovu požiadať o štátne overovanie kvality.  Zákon o správnom poriadku umožňuje vylúčiť možnosť odvolania sa, ak tak ustanoví osobitný predpis. 	
	V §17 ods.2) navrhujeme presne vymedziť výkony-finančnú úhradu vo vzťahu k rozpočtovým a príspevkovým organizáciám štátu a vo  vzťahu k ostatným právnickým osobám.	Z	A	Ustanovenie zmenené, text umožňuje uskutočnenie bezplatného štátneho overovania kvality, ak nie je dohodnuté inak. 	
	V §20 predkladateľ navrhuje zrušiť niečo, čo ešte nebolo vydané - obranné štandardy. Je potrebné presne špecifikovať časovú platnosť a názvy dokumentov, podľa ktorých sa zabezpečovala predmetná oblasť a ktorý orgán štátu zabezpečí ich označenie resp. zmenu.	Z	Č	Rozpor odstránený dohodou. Na základe zmluvy č. 2/01/330 „Štandardizácia delostreleckej techniky a munície na normy NATO“ medzi MH SR, MO SR a Konštruktou-Defence, a.s. sa priebežne dokončujú štandardizačné dokumenty, ktoré sa po nadobudnutí účinnosti zákona o obrannej štandardizácii, kodifikácii a štátnom overovaní kvality výrobkov a služieb na účely obrany, budú označovať, prípadne dopĺňať. 
Za aktualizáciu štandardizačných dokumentov bude zodpovedný úrad, ktorý určí časové obdobie na pravidelnú revíziu dokumentov. Revízie príslušných štandardizačných dokumentov budú vykonávať správcovské miesta štandardizácie – spracovatelia štandardizačného dokumentu, ktoré na základe rozhodnutia úradu vytvoria na túto činnosť pracovné skupiny odborníkov. Text bol čiastočne upravený.        	
ÚNMS SR	K § 6 ods. 2: žiadame vypustiť písmeno d) a následne ostatné písmená premenovať. 	Z	A 	Text upravený. 	
	K § 7 ods. 1 a 2 žiadame nasledovné znenie : 
(1)	Obranný štandard sa označuje značkou SOŠ a príslušným číselným označením.
       (2) Adopciu, ratifikáciu a implementáciu štandardizačného dokumentu ministerstvo oznamuje zverejnením vo Vestníku ministerstva. Ak ide o obranné štandardy, ktoré sú ako slovenské technické normy zavedené v sústave slovenských technických noriem požiada úrad o ich oznámenie ako SOŠ Úrad pre normalizáciu, metrológiu a skúšobníctvo Slovenskej republiky v jeho vestníku.	Z	A	Text odseku 1 upravený. 2. veta 2. odseku umiestnená do prechodných ustanovení a preformulovaná. 	
	K § 3 ods. 3 písm. c) odporúčame preformulovať nasledovne: „s právnickou osobou určenou Ministerstvom hospodárstva Slovenskej republiky na akreditáciu.2) 	O	A	Ustanovenie preformulované podľa návrhu. 	
	K § 4 ods. 3 v druhej vete slová „vo svojom vestníku zameniť za slová „vo Vestníku Úradu pre normalizáciu, metrológiu a skúšobníctvo Slovenskej republiky“.	O	N	Text vypustený po prerokovaní s ÚNMS SR.	
	§ 9 ods. 2 písm. a) navrhujeme Slovenské obranné štandardy uviesť s malým začiatočným písmenom, podobne v písmene b) slovenské technické normy.  	O	A	Text upravený. 	
	Legislatívno – technické pripomienky 	O	Č	Text čiastočne upravený podľa pripomienok. 	
MF SR	Ministerstvo financií SR berie na vedomie, že predložený návrh zákona si nevyžiada zvýšené  požiadavky na štátny rozpočet a zároveň z hľadiska dodržiavania ustanovení § 51 zákona NR SR č.303/1995 Z. z. o rozpočtových pravidlách v znení neskorších predpisov uvedenú kvantifikáciu finančných dôsledkov nepovažuje za dostatočnú.  Žiada preto doplnenie podrobnej kvantifikácie finančných dôsledkov na štátny rozpočet vyplývajúcich zo zabezpečenia technických a administratívnych služieb úradu a takisto aj celkových výdavkov súvisiacich s vytvorením úradu i keď budú pokryté v rámci rozpočtu Ministerstva obrany SR.	Z	A	Kvantifikácia nákladov je doplnená. 
Materiál predložený na medzirezortné pripomienkové konanie  predpokladal nevýrazný zvýšený dopad na štátny rozpočet. Na základe pripomienky boli zvýšené dopady materiálu kvantifikované a prerokované s Ministerstvom financií SR v súlade s § 51 zákona č. 303/1995 Z. z. o rozpočtových pravidlách. MF SR vyslovilo súhlas za predpokladu, že zvýšené náklady budú hradené z rozpočtovej kapitoly Ministerstva obrany SR.  

	
	Z návrhu zákona nie je jasné, či ide o vznik novej organizácie, tomu nasvedčuje znenie § 1 a 2 návrhu, alebo ide len o súčasť MO SR, ako vyplýva zo všeobecnej časti dôvodovej správy. Z uvedeného dôvodu nie je možné s návrhom zákona súhlasiť. Ak má ísť o nový právny subjekt, je potrebné preformulovať § 1 ods. 2 a § 2 ods. 1 a 2. 	Z	A	Úlohy obrannej štandardizácie, kodifikácie a štátneho overovania kvality bude plniť úrad, ktorý bude zriadený zákonom ako rozpočtová organizácia. Text zákona upresnený.  

	Žiadame prehodnotiť navrhované kompetencie vo vzťahu k Úradu pre normalizáciu, metrológiu a skúšobníctvo SR, hlavne či nejde o nepriamu novelizáciu zákona č. 575/2001 Z. z. alebo zákona č. 264/1999 Z. z.  	Z	A	Postavenie Úradu pre obrannú štandardizáciu, kodifikáciu bolo vo vzťahu k ÚNMS SR predkladateľom materiálu prehodnotené. Ani ÚNMS SR nenamietal v pripomienkovom konaní zasahovanie do svojej kompetencie vyplývajúcej zo zákona č. 575/2001 Z. z. Jedná sa o lex specialis k zákonu č. 264/1999 Z. z. Výkon týchto činností aj v súčasnosti sa uskutočňuje na MO SR. 	
	Žiadame dopracovať systém udeľovania „osvedčení o spôsobilosti pre agentúry pre kodifikáciu“. Ustanovenie § 3 písm. m) a § 10 sú v tomto smere nedostatočné. 	Z	A	Úprava udeľovania osvedčení pre agentúru pre kodifikáciu bola z § 5 presunutá do ustanovenia § 10 a upresnená.  
	
	Žiadame materiál prepracovať a znovu zaslať do pripomienkového konania.	Z	Č	Materiál bol prepracovaný na základe pripomienok uplatnených v pripomienkovom konaní. 	
MS SR	V ods. 2 § 2 sa ustanovuje spôsob kreácie riaditeľa úradu. V tomto ustanovení, ako i v ďalšom texte návrhu zákona sa však neuvádza nič o jeho odvolaní ani sa podrobnejšie nevymedzuje jeho postavenie a právomoci. Navrhujeme doplniť podrobnejšie ustanovenie o postavení riaditeľa úradu alebo aspoň odkaz na príslušné ustanovenia zákona o štátnej službe. Napr. v § 8 sa bez ďalších podobností uvádza, že obranný štandard schvaľuje riaditeľ úradu.	O	A	Postavenie riaditeľa úradu a úradu bolo upravené. 	
	V § 4 navrhujeme nepresný pojem „niektoré... dokumenty“ nahradiť presnejším vymedzením, ktoré procedurálne štandardizačné dokumenty sa oznamujú Úradu pre normalizáciu, metrológiu a skúšobníctvo Slovenskej republiky.	O 	N	Text upravený inak. 	
	K § 5 v ods. 3 navrhujeme slová „spracovateľovi návrhu kodifikačných údajov“ nahradiť pojmom „agentúre“. V § 2 písm. m) sa vymedzuje pojem „agentúra“, ktorý sa má následne použiť pre ďalší text zákona. V § 5 sa však neodôvodnene opätovne používa opisné vyjadrenie bez ohľadu na zavedený pojem.   	O	Č	Pojem agentúra nie je možné použiť, lebo žiadateľ ešte nemá pridelené osvedčenie. Text upravený inak. 	
	§ 5 ods. 4 je nezrozumiteľný a neprehľadný. Okrem iných nedostatkov nie je z neho zrejmé, koho úrad upozorní. Rovnako nie je potrebné osobitne uvádzať, že nepredloženie niektorého dokladu je takisto nedostatkom. Navrhujeme ho preformulovať nasledovne:
„(4) Ak má žiadosť podľa odseku 3 nedostatky, úrad na ne upozorní agentúru a zároveň určí lehotu na ich odstránenie. Ak agentúra v určenej lehote nedostatky neodstráni, úrad žiadosť zamietne.“
alebo širšie, opisným štýlom 
„(4) Ak má žiadosť podľa odseku 3 nedostatky alebo ak agentúra nepredloží niektorý z dokladov uvedených v odseku 3, úrad na to upozorní agentúru a zároveň určí lehotu na ich odstránenie. Ak agentúra v určenej lehote nedostatky neodstráni alebo nepredloží niektorý z dokladov uvedených v odseku 3, úrad žiadosť zamietne.“ 	O	Č	Ustanovenie preformulované.	
	K § 7 v ods. 1 navrhujeme skratku STN uviesť v úvodzovkách, aby bolo zrejmé, že táto skratka bude predradená pred označenie. V prípade skratky „SOŠ“ upozorňujeme na skutočnosť, že mnohé počítačové programy (napr. e-mail klient) nepoužívajú diakritiku. Obdobne bude táto skratka spôsobovať problémy v kontakte s inými budúcimi partnermi v rámci Severoatlantickej aliancie, ktorí mäkčeň nad písmenom „s“ vo svojom jazyku nepoužívajú. Navrhujeme namiesto skratky „SOŠ“ zaviesť medzinárodne zrozumiteľnú skratku „SDS“ (Slovak Defense Standart).	O	N	V texte by sa mali používať názvy zodpovedajúce kodifikovanej podobe štátneho jazyka. Aj v Českej republike sa používa ČOŠ. STN sa ani v zákone č. 264/1999 Z. z. neuvádza v zátvorkách. 	
	§ 15 ods. 1 je použitá formulácia „podľa všeobecne platných predpisov“. Nie je však zrejmé, aké predpisy sa pod tým rozumejú. Všeobecne platným predpisom je napr. i Občiansky súdny poriadok alebo zákon o DPH, podľa ktorých sa však zrejme táto zmluva uzatvárať nebude. Navrhujeme nahradiť tieto slová slovami „podľa osobitných predpisov“ a v poznámke pod čiarou aspoň demonštratívne uviesť, o ktoré predpisy ide. 
V ods. 4 sa uvádza, že potvrdenie okrem iných skutočností obsahuje aj „ostatné údaje odberateľa“. Z návrhu však nie je zrejmé, čo sa týmito údajmi rozumie. Ustanovenie je tým nepresné a vágne. Navrhujeme uviesť, aké „ostatné“ údaje musia byť v potvrdení uvedené, napr. „ďalšie údaje podľa osobitného predpisu x) “ a uviesť odkaz na poznámku pod čiarou.	O	A	Text upravený. 	
	Zo znenia odseku 4 § 16 nie je zrejmé na bezpečnosť, spoľahlivosť atď. „čoho???“ nesmú mať odchýlky alebo výnimky vplyv. Navrhujeme ustanovenie preformulovať zrozumiteľnejšie.	O	A	Text upravený. 
	
	Ďalšie legislatívno-technické pripomienky. 	O	Č	Text čiastočne upravený podľa odporúčajúcich pripomienok. 	
MV SR	Návrh zákona v predkladanej podobe považujeme za vecne nedostatočne spracovaný. Je potrebné činnosti uvádzané v § 19 dopracovať do navrhovaného textu zákona a na úpravu vykonávacím predpisom ponechať iba podrobnosti o týchto činnostiach. V tejto súvislosti poukazujeme na príslušné články ústavy, z ktorých vyplýva, že povinnosti možno ukladať iba zákonom a v medziach zákona (ustanovenie § 19 však neobsahuje určenie medzí pre úpravu podrobností ale umožňuje všeobecne záväzným právnym predpisom stanovovať povinnosti). 	O	Č	Splnomocňujúce ustanovenie preformulované. Predkladateľ vykonávacími predpismi nemieni ukladať nové povinnosti a súhlasí s pripomienkujúcim. 
	
	Odporúčame zvážiť zmenu navrhovaného názvu zákona. Zastávame názor, že navrhované znenie nezodpovedá obsahu návrhu zákona a je jazykovo nezrozumiteľný. 	O	Č	Názov zákona zodpovedá obsahu zákona a bol zjednodušený. 	
	V § 2 v odseku 1 a 2 sa navrhuje Úrad pre obrannú štandardizáciu, kodifikáciu a štátne overovanie zveriť do riadiacej pôsobnosti vedúceho služobného úradu ministerstva obrany. Poukazujeme na osobitnú úpravu postavenia a oprávnení vedúceho služobného úradu vyplývajúcu z osobitného zákona a navrhujeme riadenie citovaného úradu zveriť inému funkcionárovi ministerstva obrany. Navrhovanú úpravu považujeme za neopodstatnenú rezistenciu právnej úpravy postavenia a pôsobnosti vedúceho úradu podľa pôvodného kompetenčného zákona - zákona č.347/1990 Zb. v znení neskorších predpisov. Zastávame názor, že pôsobnosť vedúceho služobného úradu by nemala byť rozširovaná (hoci aj formou zákona) nad rámec pôsobnosti ustanovenej v zákone, ktorým bola táto funkcia kreovaná.  	O	A	Postavenie úradu a riaditeľa úradu upravená.	
	V § 5 ods. 1 na konci vety odporúčame doplniť slová „pri zabezpečení obrany štátu“. 	O 	N	Kodifikačný systém je definovaný, nejde len o zabezpečenie obrany štátu, text by nebol štylisticky súvislý. 	
	Navrhovaný nadpis § 6 odporúčame nahradiť novým znením takto: „Pôsobnosť úradu v oblasti štátneho overovania kvality“.	O	A	Nadpis doplnený. 	
	V § 6 ods. 3 sa upravuje oprávnenie úradu na základe žiadosti odberateľa požiadať obdobný úrad alebo orgán iného štátu o štátne overenie kvality dodávaného výrobku. Z navrhovaného textu § 6 ale ani z predchádzajúcich ustanovení nie je zrejmé, kto sa rozumie pod pojmom „odberateľ“. Odporúčame preto ustanovenie doplniť aj o definíciu pojmu „odberateľ“ a to aj vtedy, ak je tento pojem totožný s pojmom „používateľ“.	O	N	Pojem odberateľ je všeobecne zaužívaný pojem.
	
	V § 11 ods. 2 odporúčame navrhovaný text nahradiť novým textom takto: 
„(2) Používateľ je povinný odovzdať úradu návrh kodifikačných údajov o výrobku a v prípade, že návrh spracovala agentúra, aj názov a identifikačné údaje agentúry.“. 	O	Č	Text preformulovaný čiastočne podľa pripomienky. 	
	V § 18 sa zakotvuje oprávnenie ministerstva rozhodovať o autorizovanej osobe na odporúčanie úradu. Z navrhovaného textu však nie je zrejmé, dokedy a akou formou ministerstvo rozhodne. Odporúčame preto ustanovenie v tomto smere dopracovať. Súčasne odporúčame slovo „rozhodne“ nahradiť v texte slovom „rozhoduje“ a to z toho dôvodu, že sa jedná nie o jednorázové ale o opakujúce sa rozhodnutia ministerstva. 	O	Č	Slovo „rozhodne“ upravené na „rozhoduje“. Text upravený. 

	V § 19 odporúčame navrhovaný text zásadne prepracovať. V tejto súvislosti poukazujeme na všeobecnú pripomienku pod bodom 1. Všeobecne záväzným právnym predpisom – vykonávacím predpisom ministerstva možno upravovať iba podrobnosti zákonnej úpravy a nie stanovovať povinnosti fyzickým osobám alebo právnickým osobám. 	O	A	Ustanovenie prepracované. 
	
	V § 21 sa navrhuje, aby tento zákon nadobudol účinnosť 1. januára 2003. Poukazujeme na nereálnosť navrhovanej účinnosti a odporúčame túto posunúť napríklad na 1. jún 2003. 	O 	Č	Dátum nadobudnutia účinnosti upravený. 	
	Odporúčame návrh zákona legislatívne, jazykovo a gramaticky upraviť, napríklad v § 8 ods. 11 písm. b) je nesprávne uvádzaný odkaz č.3 a správne má byť odkaz č.4, odkazy v zákone majú byť uvádzané v poradí za sebou a poznámky pod čiarou k nim majú byť uvedené vždy na tej strane, na ktorej je uvádzaný príslušný odkaz a nie až na konci zákona, ako je to v tomto návrhu. 	O 	Č	Číslovanie poznámok pod čiarou upravené. Poznámky pod čiarou sú uvedené na tej istej strane, ako odkaz. Návrh zákona bol legislatívne aj jazykovo upravený. 	
MŽP SR	V poznámke pod čiarou k odkazu č. 2) odporúčame doplniť za názov zákona „v znení neskorších predpisov“ v súlade s leg. pravidlami vlády SR.	O	N	Uvedený predpis bol novelizovaný len raz, novela je v poznámke pod čiarou uvedená. 	
MPSVaR SR	Podľa § 2 návrhu sa má zriadiť Úrad pre obrannú štandardizáciu, kodifikáciu a štátne overovanie kvality.  Vzhľadom na to, že v rámci  pôsobnosti úradu  budú využívané celoštátne zavedené technické normy navrhujeme zvážiť  jeho konštituovanie ako špecifickú súčasť Úradu pre normalizáciu, metrológiu a skúšobníctvo Slovenskej republiky.	O	N	Jedná sa o komplexnú úpravu štátneho overovania kvality v oblasti produktov pre obranu. Táto činnosť je aj v súčasnosti vykonávaná v pôsobnosti MO SR a je potrebné ju v pôsobnosti MO SR vykonávať aj naďalej. 	
	V § 20 , ak má ísť o úlohu, treba  jednoznačne ustanoviť termín  a povinný subjekt.	O 	Č	Obranné štandardy vydané pred nadobudnutím účinnosti tohto zákona označí, pozmení alebo doplní podľa tohto zákona ich spracovateľ na základe rozhodnutia úradu. 
        Za aktualizáciu štandardizačných dokumentov bude zodpovedný úrad, ktorý určí časové obdobie na revíziu dokumentov.	
	Jazykové a legislatívnotechnické pripomienky napr.  v § 3  písm. t) sa použil pojem  „predstaviteľ úradu“, ktorý nepovažujeme za správny.	O 	A	Text zmenený. 	
MDP
aT SR	1.	V § 1 ods.2 slová „Týmto zákonom sa zriaďuje a vymedzuje“ nahradiť slovami „Tento zákon upravuje zriadenie a“.
2.	V § 2 ods.1 doplniť či ide o rozpočtovú alebo príspevkovú organizáciu a či je táto zapojená na štátny rozpočet.
3.	V § 2 ods.2 odporúčame upraviť takto: „(2) Úrad riadi riaditeľ úradu, ktorého vymenúva vedúci služobného úradu ministerstva na základe výberového konania.“.
4.	§ 2 označiť ako § 3 a doterajší § 3 označiť ako § 2 (skoršie vymedzenie pojmov).
5.	V dôvodovej správe je potrebné použiť pojmoslovný aparát v súlade so zákonom o ozbrojených silách (nepoužívať Armády SR, Generálny štáb Armády SR). Zároveň na str.10 organizačnej štruktúre úradu navrhujeme zmeniť názov funkcie úradu v súlade s § 2 ods.2: „vedúci úradu“ na „riaditeľ úradu“.	O

O

O

O

O 

 	N

A

N

A

A	Text upravený inak. 

Text upravený.

Text upravený inak. 

Pripomienka zapracovaná. 

Pojmoslovný aparát v dôvodovej správe zmenený. 
	
Inšti-tút pre apro-ximá-ciu práva	Podľa návrhu zákona sa zriaďuje Úrad pre obrannú štandardizáciu, kodifikáciu a štátne overovanie kvality, samotný úrad má znaky ústredného orgánu štátnej správy, preto odporúčame vymedziť jeho vzťah k Ministerstvu obrany podľa kompetenčného zákona.	O	Č	Úrad nemá postavenie ústredného orgánu štátnej správy, i keď jeho činnosť presahuje potreby rezortu ministerstva obrany. Úrad sa navrhuje zriadiť ako rozpočtovú organizáciu v pôsobnosti MO SR. 
Postavenie úradu upresnené, a preto nie je potrebné upraviť vzťah ku kompetenčnému zákonu napr. formou odkazu.	
	K § 5 ods. 5 podľa tohto ustanovenia úrad pozastaví platnosť alebo odoberie osvedčenie o spôsobilosti agentúre, ktorá nepreukáže požadovanú spôsobilosť, pričom ale preukazovanie spôsobilosti podľa návrhu nastane len pri žiadosti o vydanie osvedčenia o spôsobilosti a žiadne ďalšie overovanie po vydaní osvedčenia nenastanú, preto odporúčame doplniť návrh aj o priebežné preukazovanie, respektíve overovanie spôsobilosti.	O	A	Text upravený.	
	K § 10 až 12 tieto ustanovenia stanovujú práva a povinnosti agentúr, používateľov a dodávateľov, pričom ale nie je stanovená žiadna sankcia za ich nesplnenie, čím sa môžu stať reálne nevymožiteľné, preto odporúčame doplniť v návrhu sankciu za ich nedodržanie.	O	N	Agentúra je len sprostredkovateľom výmeny údajov medzi užívateľom, úradom, dodávateľom. Používateľom je konkrétne ministerstvo alebo ústredný orgán štátnej správy, ktoré výrobok pri svojej činnosti používa. Sankcie by sa mohli dotýkať iba dodávateľov, pre ktorých však nedodržanie podmienok a tým vylúčenie z evidencie kodifikačného systému znamená stratu trhu ako potencionálneho dodávateľa pre všetky armády aliancie.	
	K § 13 ods. 6 vylučuje možnosť podania riadneho opravného prostriedku voči rozhodnutiu o zamietnutí žiadosti o štátne overovanie kvality. Nakoľko v tomto konaní sa rozhoduje o právom chránených právach a záujmoch subjektu žiadosti, odporúčame doplniť možnosť podania opravného prostriedku voči tomuto rozhodnutiu a tým aj dodržanie práva na zákonný opravný prostriedok.	O	N	Proti rozhodnutiu podľa odseku 6 nie je možné podať opravný prostriedok. Odberateľ má právo podať novú žiadosť o štátne overenie kvality toho istého produktu v prípade odstránenia nedostatkov, pre ktoré bola žiadosť zamietnutá.
Zákon o správnom poriadku umožňuje osobitným predpisom vylúčiť právo odvolať sa proti rozhodnutiu. 	
NBS	V § 3 písm. t) slovo predstaviteľ je vhodné nahradiť slovom „zástupca“. 	O	A	Slovo nahradené.	
	V § 4 ods. 2 slovo „politiku“ je vhodné nahradiť slovom „činnosť“, ktoré je vhodnejšie. 	O	N	Slovo politika je vhodnejšie. 	
	Slovo „obdobným“ je potrebné nahradiť slovom „príslušným“. 	O	A	Slovo nahradené. 	
	V § 7 ods. 2 nakoľko označenie „Vestník ministerstva“ nie je jeho plný názov, je potrebné slovo „vestník“ písať s malým písmenom v celom texte návrhu zákona. Vhodné je tiež zavedenie legislatívnej skratky. 	O	A	Text upravený. 	
	V § 15 ods. 4 sme toho názoru, že slová „ostatné údaje odberateľa“ je potrebné nahradiť taxatívnym výpočtom údajov odberateľa, ktoré je potrebné v potvrdení o zhode systému kvality uviesť.	O	A	Text upravený. 
 	
	V § 16 ods. 1 slovo „obmedzené“ odporúčame nahradiť slovom „určené“.	O	A	Text upravený. 	
	Ďalšie legislatívno-technické pripomienky.	O	Č	Text legislatívno-technicky upravený.	
MZV SR	Súčasťou materiálu nie je doložka zlučiteľnosti s právom Európskej únie. 	O	Č	Doložka zlučiteľnosti je súčasťou dôvodovej správy a bola doplnená aj ako samostatná časť materiálu. 	
MP SR	Odporúčame v § 1 ods. 2 vypustiť odsek 2 vzhľadom na skutočnosť, že zriadenie úradu upravuje § 2 ods. 1. Navyše je nejasný a zrejme nesprávny pojem „v rámci orgánov Ministerstva obrany SR“. Pokiaľ by bol úrad na úrovni organizačnej zložky ministerstva, nie je vhodné zriaďovať ho zákonom. Nejasné je tiež ako môže byť úrad zriadený v rámci ministerstva obrany a ďalších ústredných orgánov štátnej správy. V nadväznosti na uvedené  a s prihliadnutím na racionalizáciu efektívnosti činnosti štátnej správy odporúčame prehodnotiť potrebu zriadenia samostatného úradu a plnenie jeho úloh realizovať na úrovni sekcie, prípadne odboru. 	O	Č	Text bol čiastočne upravený.  Odsek 2 v § 1 vypustený.
Úrad by mal mať postavenie rozpočtovej organizácie v pôsobnosti Ministerstva obrany SR. Výslovná úprava vykonávania činností úradom je potrebná so zreteľom na jeho postavenie ako národného predstaviteľa a komunikácii s príslušnými úradmi v členských štátoch NATO. 
	
	Dôvodovú správu je potrebné upraviť v zmysle Legislatívnych pravidiel vlády SR, ako aj upraviť doložku finančných, ekonomických, environmentálnych vplyvov a vplyvov na zamestnanosť o vyčíslenie potreby finančných prostriedkov na materiálne zabezpečenie oddelenia technických a administratívnych služieb s uvedením časového horizontu potreby týchto prostriedkov. 	O	A	Doložka finančných vplyvov bola doplnená o vyčíslenie zvýšených finančných dopadov na štátny rozpočet potrebných na materiálne zabezpečenie úradu, dôvodová správa bola upravená. 	
Zdru-ženie obran-ného prie-
myslu SR	k § 1, 
v odseku (1)
-	za slová „pre činnosť“ doplniť slová „ústredných orgánov štátnej správy, štátnych orgánov a podnikateľských subjektov“

v odseku  (2)
-	v prvej časti vety vypustiť slovo „orgánov“	

O	

Č	

Spolupráca s uvedenými subjektami je obsahom § 3 ods. 3 návrhu zákona. 	
	k § 2 
-	odsek (2)  upraviť nasledovne:
-	na čele úradu je riaditeľ, ktorého menuje vedúci služobného úradu ministerstva na základe výberového konania
-	v odseku (3) doplniť písmeno „d“ s nasledovným textom: 
d.) so štátnymi orgánmi a podnikateľskými subjektami, ktorí vlastnia príslušnú 
      technickú dokumentáciu a subjektami, ktoré zabezpečujú dodávky pre obranu  a bezpečnosť.	O	Č	Odsek 3 doplnený upraveným textom. 

Vymenovanie riaditeľa úradu upravené inak.  	
	k § 4
-	v odseku (2) v druhej vete za slovo „koordinuje“ doplniť slová „financovanie a“	O	N	Text o financovaní tvorby obranných štandardov bol vypustený z dôvodov uvedených vo vyhodnotení pripomienky k § 8. 	
	k § 5
-	úvodný text ustanovenia odseku (3) upraviť nasledovne:
(3) Úrad je oprávnený vydávať žiadateľom (právnickým a fyzickým osobám) osvedčenie o spôsobilosti vykonávať funkciu agentúry pre vypracovanie návrhov kodifikačných údajov. Obsah a formu osvedčenia stanoví všeobecné záväzný právny predpis vydaný ministerstvom.....
-	doplniť nový odsek (11) s nasledovným textom:
(11) Úrad spolupracuje s príslušnými vlastníkmi technickej dokumentácie a riešiteľmi výskumu a vývoja objektov a produktov, ktoré sú predmetom kodifikácie	O	Č	K odseku 3 : podobný text je v iných častiach zákona § 11 ods. 1. 

K ods. 11: Upravený text doplnený do § 5. 	
	k § 6
-	v odseku (2) písmeno b) jednoznačne formulovať text či vykonáva dozor nad auditmi alebo vykonáva audit
v odseku (2) v písmene f) za uvedeným textom doplniť text: a záznamy vydaných certifikátov, medzinárodných dohôd o vzájomnom  uznávaní štátneho zabezpečovania kvality.	O	Č	V odseku 2 písm. b) zmenené poradie textu: „vykonáva audity kvality a dozor nad kvalitou. 

Text o vedení evidencie úradom doplnený všeobecne aj o evidenciu o uzatvorených dohodách 	
	k § 7
-	vzájomne zameniť poradie odsekov (1) a (2)
-	v odseku (3) slová na konci vety „s inými orgánmi štátnej správy“ nahradiť slovami: „so štátnymi orgánmi a podnikateľskými subjektami	
O	
N	
Nie je dôvod na výmenu poradia odsekov. 

Text § 7 ods. 3 vypustený.  
	
	k § 8
-	z odseku (14) vyčleniť posledné dve vety a označiť ich ako nový odsek č.(15)
-	pôvodný text odseku (14) preformulovať nasledovne:
(14)  Náklady na tvorbu obranných štandardov sú spravidla uhrádzané zo štátneho 
rozpočtu prostredníctvom rozpočtových kapitol ústredných orgánov štátnej správy  do pôsobnosti ktorých patrí príslušný navrhovateľ. Pokiaľ navrhovateľ (ia) financujú náklady na spracovanie obranných štandardov z vlastných zdrojov prislúchajú im príslušné vlastnícke práva a je potrebný ich súhlas podľa odseku (15)	O	N	Text o úhrade nákladov vypustený. Ak bude žiadať o spracovanie štandardu rozpočtová organizácia v pôsobnosti MO SR tak úrad bude jednotlivé výkony pre ňu uskutočňovať bezplatne, ak to bude žiadať podnikateľský subjekt, bude hradiť náklady na tvorbu v celom rozsahu. 
Nesúhlasíme s ďalším doplňovaním odseku s väzbou vlastníckeho a ďalších práv na úhradu nákladov. Obranné štandardy nemôžu byť vo vlastníctve napr. podnikateľa. 
	
	k § 11
-	text v odseku (1) upraviť nasledovne:
(1)	Používateľ v zmluve s dodávateľmi na výrobok, ktorý ešte nebol kodifikovaný spravidla uplatňuje dodanie kodifikačnej doložky
-	text v odseku 3 upraviť nasledovne:
(2)	Ak u výrobku, ktorý je zavedený do kodifikačného systému došlo k zmenám v dokumentácii týkajúcej sa kodifikačnej doložky, používateľ neodkladne oznámi tieto zmeny úradu	O	N	 Slovo „spravidla“ neguje povinnosť uplatnenia kodifikačnej doložky a povinnosť oznámiť zmeny v dokumentácii; úrad potrebuje na posúdenie dôsledkov vykonaných zmien v dokumentácii užívateľské prípadne kvalitatívne parametre výrobku. 

	k § 12
-	v odseku (1) písmeno b) upraviť text nasledovne:
b)  predložiť používateľovi kodifikačnú doložku alebo zapožičať dokumentáciu k výrobku 
potrebnú na jej vypracovanie
-	v odseku (1) písmeno c) upraviť text nasledovne:
c)  ak pri dodávke už kodifikovaného výrobku došlo k zmenám dokumentácie ovplyvňujúcich kodifikačnú doložku je povinný neodkladne o takýchto zmenách  informovať používateľa a/alebo dodať novú kodifikačnú doložku	O 	N	Zmeny v dokumentácii môžu mať za následok zmeny vo vlastnostiach výrobku, ktoré môžu nepriaznivo ovplyvniť ich používanie, preto vzťahovať zmeny v dokumentácii len na kodifikačnú doložku je nedostatočné.
	
	k § 13
-	vo väzbe na dikciu predchádzajúcich ustanovení návrhu zákona doporučujeme do paragrafu doplniť nasledovné nové odseky:
(1)	Štátne overovanie kvality je Úradom zabezpečované na základe požiadaviek tuzemských a zahraničných odberateľov výrobkov a/alebo služieb
(2)	Odberateľ výrobkov a služieb ak to považuje za nutné predloží úradu žiadosť na zabezpečovanie štátneho overovania kvality najneskôr 40 dní pred začatím výroby. Žiadosť odberateľa na štátne overovanie kvality musí obsahovať:
a)	zdôvodnenie žiadosti
b)	návrh požadovaného rozsahu štátneho overovania kvality
c)	návrh dohody medzi odberateľom a dodávateľom na zabezpečenie dodávok tovarov a/alebo služieb
d)	požiadavky odberateľa na rozsah technickej dokumentácie predkladanej dodávateľom na dokumentovanie spoľahlivosti zabezpečenia kvality dodávok tovarov a/alebo služieb
e)	vyjadrenie spracovateľa technickej dokumentácie výrobkov a/alebo služieb k prípadne požadovaným odchýlkam od schválenej technickej dokumentácie
f)	návrh financovania nákladov spojených so štátnym overovaním kvality. 
-	pôvodný odsek (5) označiť ako (3)
-	pôvodný odsek (6) označiť ako (4)
-	pôvodný odsek (7) označiť ako (5)
-	pôvodný odsek (2) označiť ako (6)
-	pôvodný odsek (1) označiť ako (7) a na záver textu doplniť slová „s Úradom“	O	N	K ods. 1: štátne overovanie kvality je vykonávané na základe žiadosti odberateľa. Úprava štátneho overovania kvality nevylučuje možnosť dodávok produktov do zahraničia t.j. zahraničným odberateľom. 

        K ods. 2: formulácie „ak to považuje za nutné“ – odberateľ a „zdôvodnenie žiadosti“ sú nevhodné. Dôvody je možné v žiadosti uviesť, financovanie je upravené v § 19, náklady bude žiadateľ hradiť len, ak to bude dohodnuté. 
        Nikto nemusí o overovanie kvality požiadať, ak je potom schopný produkt predať a najmä ozbrojeným silám nie je, ani nebude možné dodať produkt bez doloženia garancie kvality. 	
	k § 15
-	v paragrafe chýba a nie je to zrejmé ani z definície pojmov (§3) kde respektíve  u koho sa vlastne vykonáva audit, ako aj pozícia a úloha výrobcu (dodávateľa). V tomto duchu odporúčame doplniť a prepracovať celý paragraf.	O	A	Text doplnený. (v § 6)
	
	k § 18
Z textu nie je zrejmé na aký účel a o čom rozhodne ministerstvo – odporúčame prepracovať.	O	A	Ustanovenie upravené. 	
	K k § 20
Prechodné opatrenia odporúčame doplniť o termíny dokedy bude možné využívať terajší systém overovania kvality prostredníctvom pracovníkov terajšieho VÚK a dokedy musí nabehnúť nový systém (audity) v podnikateľskej sfére. Ďalej doplniť termíny na kodifikáciu v Armáde SR zavedených výrobkov.	O	N	Do nadobudnutia účinnosti zákona bude možné využívať doterajší systém overovania kvality, nadobudnutím účinnosti začne  namiesto Vojenského úradu kvality a kodifikácie pôsobiť Úrad pre obrannú štandardizáciu, kodifikáciu a štátne overovanie kvality. 
Kodifikácia sa začne vykonávať od nadobudnutia účinnosti zákona, nie je možné stanoviť konkrétny termín, v ktorom bude uskutočnená kodifikácia všetkých výrobkov, používanie jednotlivých výrobkov v ozbrojených silách nie je nemenné.